| Sija |        |        |        | Yhteensä |
| --- | --- | --- | --- | --- |
| 34. | 6 | 1 | 1 | 8 |

**Uusi-Seelanti** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä kahdeksan mitalia, joista kuusi on kultaa. Kaikki mitalit on saavutettu heittolajeista.

Uuden-Seelannin ensimmäinen MM-mitalisti ja samalla maailmanmestari oli kiekonheiton Ateenassa 1997 voittanut Beatrice Faumuina. Seuraavissa kisoissa Sevillassa 1999 hän sijoittui viidenneksi mutta oli edelleen maansa paras urheilija. Pariisissa 2003 sijoittui kuulantyönnössä viidenneksi Valerie Adams, joka Helsingissä 2005 Valerie Vili -nimisenä saavutti hopeaa sekä Osakassa 2007 ja Berliinissä 2009 kultaa. Kolmannen kultamitalinsa hän voitti Daegussa 2011 jälleen Adams-nimellä ja neljännen kultamitalinsa Moskovassa 2013. Faumuina sijoittui Helsingissä neljänneksi ja Kimberley Smith 10 000 metrin juoksussa Osakassa 2007 neljänneksi ja Berliinissä 2009 kahdeksanneksi. Edellä mainittujen lisäksi Uuden-Seelannin naisista MM-kilpailuissa pistesijoille eli kahdeksan parhaan joukkoon on yltänyt 800 metrin juoksussa kuudenneksi vuonna 1997 sijoittunut Toni Hodgkinson ja kuulantyönnössä seitsemänneksi sekä Eugenessa 2022 että Budapestissä 2023 sijoittunut Maddison-Lee Wesche.

Uuden-Seelannin miesten parhaat saavutukset MM-kilpailuissa ovat kuulantyöntäjä Tomas Walshin kulta Lontoossa 2017 ja pronssi Dohassa 2019. Lisäksi pistesijalle ovat yltäneet keihäänheittäjä Gavin Lovegrove (neljäs Tokiossa 1991), Tomas Walsh (neljäs Pekingissä 2015, Eugenessa 2022 ja Budapestissä 2023), estejuoksija George Beamish (viides Budapestissä 2023), kymmenottelija Simon Poelman (kuudes Roomassa 1987 ja Tokiossa 1991), 1 500 metrin juoksija Nicholas Willis (kuudes Pekingissä 2015 ja seitsemäs Lontoossa 2017), kuulantyöntäjä Jacko Gill (kahdeksas Pekingissä 2015, seitsemäs Dohassa 2019 ja Eugenessa 2022 ja kuudes Budapestissä 2023) ja kävelijä Craig Barrett (seitsemäs 50 kilometrin kävelyssä Sevillassa 1999).

Uuden-Seelannin MM-mitalit kisoittain
-------------------------------------

| Kisavuosi ja -paikka | Miehet | Naiset | Yhteensä |
| --- | --- | --- | --- |
|  | Kulta | Hopea | Pronssi | Kulta | Hopea | Pronssi | Kulta | Hopea | Pronssi | Yhteensä | Sijoitusmitalitilastossa |
| 1983–1995 | 0 | 0 | 0 | 0 | 0 | 0 | 0 | 0 | 0 | 0 | – |
| 1997 Ateena | 0 | 0 | 0 | 1 | 0 | 0 | 1 | 0 | 0 | 1 | 22. |
| 1999 Sevilla | 0 | 0 | 0 | 0 | 0 | 0 | 0 | 0 | 0 | 0 | – |
| 2001 Edmonton | 0 | 0 | 0 | 0 | 0 | 0 | 0 | 0 | 0 | 0 | – |
| 2003 Pariisi | 0 | 0 | 0 | 0 | 0 | 0 | 0 | 0 | 0 | 0 | – |
| 2005 Helsinki | 0 | 0 | 0 | 0 | 1 | 0 | 0 | 1 | 0 | 1 | 26. |
| 2007 Osaka | 0 | 0 | 0 | 1 | 0 | 0 | 1 | 0 | 0 | 1 | 14. |
| 2009 Berliini | 0 | 0 | 0 | 1 | 0 | 0 | 1 | 0 | 0 | 1 | 15. |
| 2011 Daegu | 0 | 0 | 0 | 1 | 0 | 0 | 1 | 0 | 0 | 1 | 14. |
| 2013 Moskova | 0 | 0 | 0 | 1 | 0 | 0 | 1 | 0 | 0 | 1 | 13. |
| 2015 Peking | 0 | 0 | 0 | 0 | 0 | 0 | 0 | 0 | 0 | 0 | – |
| 2017 Lontoo | 1 | 0 | 0 | 0 | 0 | 0 | 1 | 0 | 0 | 1 | 23. |
| 2019 Doha | 0 | 0 | 1 | 0 | 0 | 0 | 0 | 0 | 1 | 1 | 31. |
| 2022 Eugene | 0 | 0 | 0 | 0 | 0 | 0 | 0 | 0 | 0 | 0 | – |
| 2023 Budapest | 0 | 0 | 0 | 0 | 0 | 0 | 0 | 0 | 0 | 0 | – |
| **Yhteensä** | **1** | **0** | **1** | **5** | **1** | **0** | **6** | **1** | **1** | **8** | **34.** |

Uuden-Seelannin MM-mitaliurheilijat
-----------------------------------

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Valerie Adams | 4 | 1 | 0 | 5 | 2005–2013 |
| Tomas Walsh | 1 | 0 | 1 | 2 | 2017–2019 |
| Beatrice Faumuina | 1 | 0 | 0 | 1 | 1997 |

Huomautukset
------------

1. ↑  Alkuperäinen sijoitus kahdeksas, mutta nousi sijan ylöspäin Sadik Mikhoun dopinghylkäyksen jälkeen.

Lähteet
-------

* Butler, Mark (toim.): *IAAF Statistics Handbook – Doha 2019*, s. 566. IAAF, 2019. Teoksen verkkoversio (viitattu 19.10.2019). (englanniksi)
* Uusi-Seelanti Daegun MM-kilpailuissa 2011 World Athletics. Viitattu 15.9.2023. (englanniksi)
* Uusi-Seelanti Moskovan MM-kilpailuissa 2013 World Athletics. Viitattu 15.9.2023. (englanniksi)
* Uusi-Seelanti Pekingin MM-kilpailuissa 2015 World Athletics. Viitattu 15.9.2023. (englanniksi)
* Uusi-Seelanti Lontoon MM-kilpailuissa 2017 World Athletics. Viitattu 15.9.2023. (englanniksi)
* Uusi-Seelanti Dohan MM-kilpailuissa 2019 World Athletics. Viitattu 15.9.2023. (englanniksi)
* Uusi-Seelanti Eugenen MM-kilpailuissa 2022 World Athletics. Viitattu 15.9.2023. (englanniksi)
* Uusi-Seelanti Budapestin MM-kilpailuissa 2023 *www.worldathletics.org*. Viitattu 15.9.2023. (englanniksi)

### Viitteet

1. ↑  FINAL – 1500 Metres – Results – London (Olympic Stadium) 2017 *worldathletics.org*. Viitattu 15.9.2023. (englanniksi)